Facebook Messenger nutqni matnga aylantirish funksiyasini sinovdan o‘tkaza boshladi

Facebook ijtimoiy tarmog‘i Facebook Messengerda yangi funksiya sinovini boshladi, deya xabar bermoqda “Rossiyskaya gazeta”. Gap ovozli xabarlar transkripsiyasi, soddaroq qilib aytganda, olingan ovozli xabarni matn ko‘rinishiga keltirish haqida bormoqda.

Sinovning boshlanishi haqida Messenger korporativ loyihasi rahbari Devid Markus (David Marcus) xabar berdi. Uning so‘zlariga qaraganda, yangi funksiyaning yakuniy foydalanuvchi uchun qanchalik foydali bo‘lishini baholash maqsadida ishni kichik auditoriyada (chegaralangan miqyosda) sinab ko‘rish rejalashtirilmoqda.
Ayni paytda ovozli xabarni yuborish yoki qabul qilish paytida ijtimoiy tarmoqning sinovdagi foydalanuvchilari matnning dastlabki ko‘rinishini ekranda ko‘rmoqda. Rejaga ko‘ra, ushbu funksiya audioxabarni eshitmasdan turib uning mazmunini bilish muhim bo‘lgan kishilarga qo‘l keladi. Bu yerda gap vaqtni tejash haqida bormoqda.
Facebookning ushbu funksiyasi bilan erkin foydalanayotganlar uni istalgan vaqtda o‘chirib qo‘yishi mumkin. Shu bilan birga, kompaniya sabrsizlik bilan fikrlarni kutib qoladi deb ta’kidlaydi Devid Markus.